റോബര്ട്സണ് ലിവര്പൂളില് പുതിയ കരാര് ലിവര്പൂള് പ്രതിരോധ താരം ആന്ഡ്രൂ റോബര്ട്സണ് ലിവര്പൂളില് പുതിയ ദീര്ഘകാല കാരാര്. പുതിയ കരാര് പ്രകാരം താരം 2026 വരെ ലിവര്പൂളില് തുടരും.നേരത്തെ പ്രമുഖ താരങ്ങളായ വാന് ഡൈക്, അലിസണ്, ഫാബിനോ, അലക്സാണ്ടര് അര്ണോള്ഡ് എന്നിവരെല്ലാം ലിവര്പൂളില് പുതിയ കരാറില് ഒപ്പുവെച്ചിരുന്നു. നേരത്തെ 2019ല് താരം കരാര് പുതുക്കിയിരുന്നു. എന്നാല് താരത്തിന് പുതിയ ദീര്ഘ കാല കരാര് നല്കാന് ക്ലബ് തീരുമാനിക്കുകയായിരുന്നു. കഴിഞ്ഞ സീസണില് ലിവര്പൂളിന് വേണ്ടി പ്രീമിയര് ലീഗിലെ മുഴുവന് മത്സരങ്ങളിലും റോബര്ട്സണ് കളിച്ചിരുന്നു. നിലവില് ലിവര്പൂളിന് വേണ്ടി 177 മത്സരങ്ങള് റോബര്ട്സണ് കളിച്ചിട്ടുണ്ട്. കൂടാതെ ലിവര്പൂളിന്റെ കൂടെ ചാമ്ബ്യന്സ് ലീഗ്, പ്രീമിയര് ലീഗ്, ഫിഫ ക്ലബ് വേള്ഡ് കപ്പ്, സൂപ്പര് കപ്പ് കിരീടങ്ങളും നേടാന് താരത്തിനായിട്ടുണ്ട്.